Mangaung: NUK verkies | Maroela Media
Mangaung: NUK verkies
Foto van die ANC-leierskorps Foto deur @MyANC_ op Twitter gelaai
Die ANC se verkiesingskommissie het Donderdag die name van die persone wat tot die nasionale uitvoerende komitee (NUK) verkies is, bekendgemaak.
‘n Hele aantal kabinetministers en Nkosazana Dlamini-Zuma, voorsitter van die Afrika-unie, is by die nuwe NUK ingesluit. Thobile Thomas, verkiesingskommissaris, het die name by die ANC se verkiesingskonferensie in Mangaung bekendgemaak, berig EWN.
Kabinetministers wat verkies is, is minister van openbare ondernemings Malusi Gigaba, minister van openbare dienste Lindiwe Sisulu, minister in die presidensie Collins Chabane, minister van justisie Jeff Radebe, minister van binnelandse sake Naledi Pandor, minister van wetenskap en tegnologie Derek Hanekom, minister van finansies Pravin Gordhan, minister van polisie Nathi Mthethwa en speaker van die parlement Max Sisulu.
Voormalige goewerneur van die reserwebank, Tito Mboweni, en Blade Nzimande, sekretaris-generaal van die SAKP, is ook verkies. Zizi Kodwa, Rob Davies, Sdumo Dlamini, Tina Joemat-Pettersson, Tony Yengeni en Winnie Madikizela-Mandela is ook tot die NUK verkies.
Van die bekendes wat nié verkies is nie, is Fikile Mbalula, Tokyo Sexwale, Mathews Phosa en Paul Mashatile. Politici wat hul nominasies van die hand gewys het is Kgalema Motlanthe, Trevor Manuel en Jeremy Cronin.
Die nuwe NUK-lede is versoek om op die verhoog te verskyn en hul plek agter die nuutverkose top ses beamptes in te neem.
Mangaung: Malema se brief “te laat”
Bobby van Jaarsveld se tweede seuntjie is gebore